98/208/EY: Komission päätös, tehty 3 päivänä maaliskuuta 1998, Luxemburgin esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskankielinen teksti on todistusvoimainen)



Virallinen lehti nro L 079 , 17/03/1998 s. 0024 - 0024



KOMISSION PÄÄTÖS, tehty 3 päivänä maaliskuuta 1998, Luxemburgin esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskankielinen teksti on todistusvoimainen) (98/208/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan, sekä katsoo, että Luxemburgin 6 päivänä marraskuuta 1997 komissiolle esittämän ja komission 10 päivänä marraskuuta 1997 vastaanottaman pyynnön liitteenä oli kertomus, joka sisälsi 8 artiklan 2 kohdan c alakohdassa vaaditut tiedot; pyyntö koskee tietyntyyppisen kaasupurkauslampun asentamista neljäntyyppisiin ajovalaisimiin, Luxemburgin toimittamista tiedoista käy ilmi, että kyseisten uudentyyppisten kaasupurkauslamppujen ja ajovalaisimien tekniikka ja toimintaperiaate eivät vastaa yhteisön lainsäädännön vaatimuksia; kuitenkin kokeiden ja koetulosten kuvaukset ja liikenneturvallisuuden varmistamiseksi toteutetut toimenpiteet ovat tyydyttävät ja varmistavat turvallisuustason, joka vastaa sellaisten lamppujen ja ajovalaisimien turvallisuustasoa, jotka täyttävät voimassa olevien direktiivien vaatimukset ja erityisesti moottoriajoneuvojen kauko- tai lähivalaisimina toimivia ajovalaisimia ja niiden hehkulamppuja koskevan jäsenvaltioiden lainsäädännön lähentämistä 27 päivänä heinäkuuta 1976 annetun neuvoston direktiivin 76/761/ETY (3), sellaisena kuin se on viimeksi muutettuna komission direktiivillä 89/517/ETY (4), vaatimukset, kyseiset uudentyyppiset kaasupurkauslamput ja kyseiset neljä uudentyyppistä ajovalaisinta täyttävät ECE-säännön (Yhdistyneiden Kansakuntien Euroopan talouskomission säännöt) N:o 98 vaatimukset; näin ollen on perusteltua sallia EY-tyyppihyväksynnän myöntäminen niille kahdelle hyödykkeelle, joille on pyydetty poikkeusta, eli kyseisille tietyntyyppisille kaasupurkauslampuille ja kyseisentyyppisillä lampuilla varustetuille neljäntyyppisille ajovalaisimille, asiaa koskevia yhteisön direktiivejä muutetaan näiden uuden tekniikan mukaisten kaasupurkauslamppujen ja kyseisillä lampuilla varustettujen ajovalaisimien markkinoille saattamisen mahdollistamiseksi, ja tässä päätöksessä määrätty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Luxemburgin poikkeuspyyntö, joka koskee tietyntyyppisen kaasupurkauslampun asentamista neljäntyyppisiin ajovalaisimiin. 2 artikla Tämä päätös on osoitettu Luxemburgin suurherttuakunnalle. Tehty Brysselissä 3 päivänä maaliskuuta 1998. Komission puolesta Martin BANGEMANN Komission jäsen (1) EYVL L 42, 23.2.1970, s. 1 (2) EYVL L 233, 25.8.1997, s. 1 (3) EYVL L 262, 27.9.1976, s. 96 (4) EYVL L 265, 12.9.1989, s. 15